กองทุนลดพอร์ต DDD ฉุดราคาหุ้นร่วง 4 วันติด รูดต่อเกือบ 2% ทำนิวโลวในรอบกว่า 2 เดือน
กองทุนลดพอร์ต DDD ฉุดราคาหุ้นร่วง 4 วันติด รูดต่อเกือบ 2% ทำนิวโลวในรอบกว่า 2 เดือน โดยปิดตลาดภาคเช้า ราคาอยู่ที่ 88.25 บาท ลบ 1.75 บาท หรือ 1.94 % สูงสุดที่ 90 บาท ต่ำสุดที่ 84.50 บาท ด้วยมูลค่าซื้อขาย 83.53 ล้านบาท
7 มี.ค. 2561

ผู้สื่อข่าวรายงานว่า หุ้นบริษัท ดู เดย์ ดรีม จำกัด (มหาชน) หรือ DDD ปิดตลาดภาคเช้า ราคาอยู่ที่ 88.25 บาท ลบ 1.75 บาท หรือ 1.94 % สูงสุดที่ 90 บาท ต่ำสุดที่ 84.50 บาท ด้วยมูลค่าซื้อขาย 83.53 ล้านบาท

ทั้งนี้ ราคาหุ้น DDD ปรับตัวลงต่อเนื่อง 4 วันติด นับตั้งแต่ราคาหุ้นอยู่ที่ระดับ 97.50 บาท เมื่อวันที่ 2 มี.ค.61 ขณะเดียวกัน ราคาหุ้นยังปรับตัวลดลงทำจุดต่ำสุดในรอบกว่า 2 เดือน นับตั้งแต่ราคาหุ้นอยู่ที่ระดับ 83.75 บาท เมื่อวันที่ 28 ธ.ค.60
โดยเป็นที่น่าสังเกตว่าผู้ถือหุ้นรายใหญ่ของ DDD โดยส่วนใหญ่แล้วเป็นการถือของกลุ่มกองทุน จึงคาดว่าสาเหตุที่ส่งผลให้ราคาหุ้นปรับตัวลดลงอย่างต่อเนื่องเป็นเวลา 4 วันติด อาจเป็นการทำรายการขายหุ้นเพื่อปรับลดพอร์ตในส่วนของกลุ่มดังกล่าว
สำหรับผู้ถือหุ้น 10 อันดับของ DDD มีดังนี้
(ภาพรวมข้อมูลผู้ถือหุ้น ณ วันที่ 20/12/2560)
อย่างไรก็ตาม บล.เคทีบี ระบุในบทวิเคราะห์ (27 ก.พ.) แนะนำ “ซื้อ” ราคาเป้าหมาย 125 บาท/หุ้น โดย DDD ประกาศกำไรสุทธิไตรมาส 4/60 อยู่ที่ 98 ลบ. เพิ่ม 73% จากปีก่อนและ 120% จากไตรมาสเดียวกันเมื่อปีก่อนตามที่บล.เคทีบีและตลาดคาด จาก Domestic spending sentiment ที่ฟื้นตัวและจำนวนนักท่องเที่ยวจีนที่เพิ่มขึ้นถึง 67.2% จากปีก่อน
รวมถึงรายได้ต่างประเทศที่เติบโตโดดเด่น จากการขยายช่องทางการจัดจำหน่ายของตัวแทนจำหน่ายในจีน  พร้อมทั้ง Wider margin และ SG&amp;A to total sales ที่ปรับตัวลดลง ส่งผลให้กำไรสุทธิปี 2560 อยู่ที่ 351 ลบ. เพิ่มขึ้น 5% จากปีก่อนที่คาดว่าจะได้เห็น Robust growth momentum ต่อเนื่องในไตรมาส 1/61 หนุนโดยรายได้ในประเทศที่เติบโตสูงต่อเนื่อง จากการฟื้นตัวของกำลังซื้อในประเทศ จำนวนนักท่องเที่ยวจีนที่คาดว่าจะเพิ่มที่ 15% จากปีก่อน และรายได้ที่เริ่มรับรู้จากช่องทางร่วมกับ Sino-Pacific
อีกทั้งรายได้ต่างประเทศที่คาดว่าจะเติบโตโดดเด่น โดยเฉพาะจากประเทศจีน เรามองว่าราคาหุ้นที่ปรับตัวลงเป็นจังหวะให้เข้า “ซื้อสะสม” โดยให้ราคาเป้าหมาย 125 บาท ทั้งนี้ DDD ประกาศจ่ายปันผล 0.21 บาทต่อหุ้น ขึ้น XD วันที่ 9 มีนาคม 2561
 